
Dylunio a chynnal astudiaeth ymchwil ar raddfa fach, a gwerthuso’n feirniadol effaith offer ymchwil a ddewisiwyd, a’r data, ar y dysgwr ac ar eich ymarfer proffesiynol

Cyflwyniad

Bwriad yr aseiniad yma yw dylunio a chynnal astudiaeth ymchwil ar raddfa fach, a gwerthuso’n feirniadol effaith yr offer ymchwil a ddewiswyd trwy ystyried y manteision a’r cyfyngiadau wrth ddefnyddio’r offer yma. Byddaf hefyd yn archwilio sut mae’r ymchwil yma yn effeithio ar fy ymarfer dysgu proffesiynol. Gan fod Dysgu Proffesiynol yn un o’r safonau proffesiynol ar gyfer addysgu ac arweinyddiaeth, mae’n hanfodol ystyried safon yma fel cytundeb i ddatblygu, cydweithredu ac arloesi’n barhaus drwy gydol fy ymarfer dysgu (Llywodraeth Cymru, 2017). Dewiswyd y cwestiwn ymchwil canlynol: ‘Beth yw barn staff a disgyblion Blwyddyn 3 a 4 ar hunan asesu fel strategaeth Asesu ar gyfer Dysgu (AagD)?’  Mae’r Llywodraeth Cymru (2020) yn pwysleisio dilyn egwyddorion AagD o fewn yr Egwyddorion Addysgeg sydd wedi’i amlinellu o fewn canllawiau’r Cwricwlwm i Gymru. Gan ystyried hyn, gweler y cwestiwn ymchwil yma yn briodol iawn i archwilio yn ddyfnach mewn i strategaethau AagD, er mwyn ddarganfod yr effaith mae gwahanol strategaeth yn cael ar ddysgwyr o fewn y dosbarth, ac yn fwy pwysig na hyn er mwyn i bob dysgwr dangos cynnydd ar eu taith dysgu bersonol (Llywodraeth Cymru, 2020). I ymestyn y pwynt yma mae’r Llywodraeth Cymru (2020) hefyd yn mynegi dylai asesu fod yn wreiddiol i gynllunio cwricwlwm.

Yn gyntaf bwriedir trafod ddiffiniad AagD, trwy archwilio mewn i’r elfennau gwahanol  sydd i gael, gan ganolbwyntio’n ddyfnach ar hunanasesu. Yn ail, cyfeirir at y fethodoleg gan drafod dyluniad yr ymchwil gan ddefnyddio agwedd Fosaig (Clarke, 2005). Bwriedir trafod yr egwyddorion moeseg a’r camau cymerwyd i fod yn ymchwilydd moesegol wrth ddilyn canllawiau BERA (2018) a pholisïau a chodau perthnasol arall. Yn drydydd, bwriedir dadansoddi’r data casglwyd i weld themâu cylchol er mwyn cyfeirio nôl at fy nghwestiwn ymchwil. I ychwanegu at hyn byddaf yn trafod camau cymerwyd i ddadansoddi’r data wrth ymweld â rhai cyfyngiadau sydd i gael wrth ddefnyddio’r offer ymchwil.  

Yn olaf rhagdybir bydd barn staff a disgyblion Blwyddyn 3 a 4 am hunan asesu yn gadarnhaol ac yn fuddiol, oherwydd pwyslais yn y Cwricwlwm i Gymru ar ddysgwyr yn cymryd cyfrifoldeb dros eu dysgu trwy ddatblygu’r gallu i hunan ystyried a hunan-reoli (Llywodraeth Cymru, 2020). Yn debyg pwysleisir Coe et al (2020) y pwysigrwydd i gael dysgwyr annibynnol sy’n gallu adnabod cryfderau a thargedau eu hun er mwyn dangos cynnydd.

Adolygiad Llenyddiaeth

Mae corff eang o lenyddiaeth wedi’i ymchwilio i AagD gan gynnwys gwaith enwog Wiliam a Black (1998) a ddywedir mai asesu ffurfiannol yn elfen hanfodol o waith dosbarth, a gall gwella cyflawniad dysgwyr. Cefnogir hyn gan Laveault & Allal (2016) trwy fynegi mae AagD yn cael ei gydnabod heddiw fel strategaeth fwyaf effeithiol i gefnogi’r dysgu. Awgryma Hattie (2012) nid yn unig defnyddir asesu fel strategaeth i wella gwaith y dysgwyr ond hefyd ymarfer yr athro. O fewn adroddiad Estyn (2022) gwelir mai ysgolion yn sicrhau bod datblygiad proffesiynol ar gynorthwyo staff i ddeall arferion asesu ffurfiannol. Noda Donaldson (2015) dylai asesu ffurfiannol fod yn rhan gynhenid a naturiol i’r broses addysgu ac nid elfen ychwanegol. Yn debyg yw ymchwil OECD (2017) gan ymestyn y pwynt mae AagD yn elfen hanfodol mewn addysgu pob dydd, nid mewn achosion arbennig yn unig.   

Rhestra Black a Wiliam (2009) yr elfennau gwahanol sy’n gyd fynd gydag AagD, er enghraifft; Rhannu meini prawf llwyddiant, Cwestiynu, Marcio trwy adborth, a Hunan asesu ac Asesu cyfoed. Daw Hattie (2012) i’r casgliad mae’r strategaethau o asesu ffurfiannol yn perthnasu i adnabod ble mae’r dysgwyr nawr yn eu dysgu, ble maen nhw’n mynd, a sut ydyn nhw’n mynd i gyrraedd y cam nesaf. Trwy gyfeirio at ganllawiau’r Cwricwlwm i Gymru, gwelir pwyslais i alluogi dysgwyr i wneud cynnydd parhaus, trwy ddeall cynnydd pob dysgwr unigol gan ddefnyddio ystod o ddulliau asesu (Llywodraeth Cymru, 2022). Gan gynnwys y cyfle i athrawon a staff creu darlun o’r dysgwr gan ystyried targedau i wella, i symud ymlaen eu dysgu (Llywodraeth Cymru, 2022).


Noda Quinlan & Pitt (2021) y wahanol elfennau sydd i gael wrth ystyried adborth, sef hunan adborth ac adborth cyfoedion. Mae strategaethau AagD llwyddiannus yn dibynnu ar natur yr adborth, ei gynnwys a'r ffordd y caiff ei dderbyn a'i ddefnyddio gan ddysgwyr (Jones, 2005). Wrth ystyried hyn, mae’n bwysig rhoi adborth addas ac ystyrlon sydd yn cwrdd ag anghenion yr unigolyn, ac yn y pen draw mae’r cyfle i’r dysgwr adnabod beth sydd angen i symud ymlaen i’r cam nesaf yn eu dysgu (Donaldson, 2015). Dadlau’r Llywodraeth Cymru (2010) mai ymchwil yn dangos bod adborth ar ffurf gradd neu farciau yn cael effaith negyddol, er hynny mae’r erthygl yn mynd ymlaen i gefnogi’r syniadau Donaldson (2015) wrth fynegi pwysigrwydd mae adborth clir yn cael ar y dysgwyr i wneud y dysgwr feddwl am ei waith.

O fewn y byd addysg gall dadlau mae cwestiynu yn un o’r pethau mwyaf cyffredin mae ymarferwyr yn gwneud, ond er mwyn gwestiynu’n effeithiol mae angen ystyried, nid nifer o gwestiynau sy’n bwysig, ond y math a’r ansawdd maent yn cael eu defnyddio (Coe et al, 2020). Noda Rosenshine (2012) mai cwestiynau’n caniatáu’r athro i benderfynu pa mor effeithiol mae’r dysgwyr wedi dysgu’r deunydd, ac i weld os oes angen cymorth ychwanegol trwy addasu strategaeth addysgu neu newid addysgeg. Fodd bynnag , tynna Laveault & Allal (2016) sylw at y ffaith gall gwahaniaethau diwylliannol effaith ar gwestiynu gan athrawon trwy dynnu sylw at un unigolyn, ac felly mae angen ystyried mewn rhai diwylliannau, nid yw cwestiynu uniongyrchol yn briodol yn ddiwylliannol.

Bwriedir trafod yn fanylach am hunan asesu fel strategaeth AagD gan ddefnyddiwyd hwn fel ffocws i fy nghwestiwn ymchwil. Mae ymchwil Donaldson (2015) yn amlinellu sut mae hunanasesu yn ffordd bwysig i helpu dysgwyr gymryd cyfrifoldeb dros eu dysgu. I gefnogi’r pwynt yma mae Ysgol yng Nghasnewydd yn gweld mae dysgwyr yn cymryd mwy o berchnogaeth o’u waith, a gwelir mwy o annibyniaeth trwy ddefnyddio strategaethau hunanasesu (Estyn, 2018). Er hyn, mae ymchwil De Luca et al (2018) yn dangos nad oes llawer o ddysgwyr yn gwerthfawrogi asesu cyfoed neu hunan asesu, a bod gwell ganddynt dderbyn adborth oddi wrth athro, oherwydd pryder ddilysrwydd a’r dibynadwyedd. Gwelir barn debyg gan Black et al (2004) yn mynegi’r angen i ymarferwyr alluogi’r dysgwyr i ddatblygu’r sgil hunanasesu yn llwyddiannus, a gall hwn cymryd amser. Er mwyn llwyddo i asesu ffurfiannol mae angen i ddysgwyr ymarfer y broses o hunanasesu, er mwyn deall pwrpas y dysgu a beth sydd angen cyflawni i lwyddo (Black & Wiliam, 1998). Dywed Laveault & Allal (2016) bod AagD yn elfen graidd o hunanreoleiddio, ymhellach noda Hattie (2012) mae’r effeithiau mwyaf ar ddysgu plant yn digwydd pryd mae’r myfyrwyr yn dod yn athrawon eu hunain.

Er mwyn i ddysgwyr hunanasesu’n effeithiol, rhaid iddynt ddeall y meini prawf llwyddiant, os does dim fframwaith marcio i gyfeirio atynt bydd canlyniad yr adborth yn ddiystyr. (Llywodraeth Cymru, 2010). Mae barn Sadler yn herio hyn gan fynegi’r  ffaith ni gall dysgwyr hunanasesu trwy feini prawf yn unig oherwydd y newidynnau cyson (Black, et al, 2004). Er hynny dadlau Jones (2005) mae’n hanfodol i’r athro rhannu’r meini prawf llwyddiant gyda’r dysgwyr i allu asesu gwaith eu hun, ac i ddeall yn glir beth maent wedi llwyddo a beth sydd angen i wella. Yn yr un ffordd dywed dysgwyr o fewn ymchwil De Luca (2018) er mwyn hunanasesu, maent yn edrych ar y meini prawf llwyddiant, ac yna nodi lawr beth sydd ar goll yn eu gwaith. Nododd Jones (2004) sut maent yn hawdd gweld gwallau o fewn gwaith eraill, ond mae’n llawer mwy heriol i feirniadu gwaith eich hun. O fewn gwaith ymchwil De Luca, et al (2018) mae dysgwyr yn mynegi’r pwysigrwydd o fod yn onest wrth hunan farcio. Fodd bynnag, tynna Florez a Sammons (2013) sylw at y ffaith bod diffyg tystiolaeth ymchwil i ddangos mae’r dull hunan farcio yn gwella canlyniadau myfyrwyr.

Methodoleg

Bwriedir trafod y fethodoleg ac egwyddorion moeseg yn yr adran hon. Defnyddiwyd amrywiaeth o offer ymchwil gan seilio’r fethodoleg ar yr ‘Agwedd Fosaig’ i gasglu amryw o ddata i ateb fy nghwestiwn ymchwil (Clarke, 2005). Mae’r agwedd Fosaig yn galluogi fi fel ymchwilydd i ddefnyddio amryw o wahanol ddulliau i ymchwilio, trwy ffocysu ar lais y dysgwr mewn ffurf holiadur a chyfweliadau. Mae’r enw Mosaig wedi ei ddeillio i gynrychiolo cyfuno gwahanol ddarnau neu safbwyntiau gyda’i gilydd, maent yn cyfuno’r fethodoleg draddodiadol o arsylwi a chyfweld a chyflwyno offer cyfranogol (Clarke, 2005). Un o’r heriau defnyddio’r agwedd Fosaig yw prin amser i wrando ar y dysgwyr (Clarke, 2005). Er hynny, gwelir wrth wrando ar y dysgwyr maent yn derbyn barn glir am themâu penodol.  Bwriedir trafod y manteision a’r cyfyngiadau defnyddio’r dyluniad ymchwil yn yr adran hon, gan drafod holiaduron a chyfweliadau fel offer ymchwil. 

Mae holiaduron yn gallu dangos swm sylweddol o ddata, am gost isel o ran arian ac amser, ond hefyd yn hawdd trefnu oherwydd mae’r dewis gan y cyfranogwyr i ateb unrhyw bryd (Denscombe, 2014). Mae sawl ffordd i ddosbarthu holiaduron, er danfon holiadur yn ddigidol yn boblogaidd iawn heddiw oherwydd mae’n gallu cyrraedd cynulleidfa fawr yn gyflym (Coe, et al 2021). Mantais arall noda Thomas (2023) yw’r ffaith mae’r holiadur yn offer amlbwrpas, gan fod cyfle i dderbyn ymateb mwy agored wrth ddefnyddio cwestiynau agored a chaeedig. Ar y llaw arall, dywed Bell (2010) bod angen cynllunio cwestiynau eglur wrth greu holiadur, oherwydd pryder bydd y cyfranogwyr methu deall ac yna gadael yr ateb yn wag. Felly, yn anffodus dywed Densombe (2021) does dim gwerth holiadur os does dim ymatebion, er mwyn i’r holiadur llwyddo mae angen i’r cyfranogwyr cyflwyno’r ymatebion a dychwelyd. Ymhellach, dywed Coe et al (2018) mae absenoldeb yr ymchwilydd yn galluogi preifatrwydd ac amser i’r cyfranogwyr i gwblhau, ond heb bresenoldeb yr ymchwilydd, does dim rheolaeth dros yr amgylchedd, er enghraifft amser y dydd, lefelau sŵn, a gwrthdyniadau. 
 
Rwy’n ymwybodol mae tri gwahanol fath o gyfweliad sef, cyfweliad strwythuredig; heb strwythur, a lled strwythuredig (Denscombe, 2014). Defnyddiwyd cyfweliad lled strwythuredig, oherwydd mae’n galluogi hyblygrwydd gyda threfn mae’r cwestiynau yn cael ei ofyn, ond hefyd yn galluogi’r cyfweliad i ddatblygu syniadau ehangach (Denscombe, 2014). Un o’r cyfyngiadau noda Bell (2010) yw’r amser mae’n cymryd i gynnal cyfweliad, ond hefyd yr amser paratoi cwestiynau a themâu penodol (Bell & Waters, 2018).

Defnyddiwyd iaith syml a dealladwy i sicrhau mae’r cyfranogwyr yn deall y termau AagD. Awgryma Bell a Waters (2018) bod angen i’r iaith bod yn ddealladwy ac yn addas i’r cyfranogwyr. Defnyddiwyd cymysgedd o gwestiynau agored a chaeedig. Dywed Cohen a Manion (2007) un o gryfderau defnyddio cwestiynau agored o fewn gyfweliad, yw’r ffaith mae’n galluogi’r ymchwilydd i ofyn cwestiwn dilynol iddynt fynd mewn i fwy o ddyfnder.

Defnyddiwyd grwpiau ffocws i gynnal y cyfweliadau gyda’r dysgwyr a’r staff. Wrth gynnal cyfweliadau grŵp mae’r ymchwilydd yn gallu cynyddu nifer y cyfranogwyr yn yr ymchwil, felly bydd gan yr ymchwilydd sbectrwm ehangach o ymatebion (Densombe, 2021). Gwelir barn wahanol gan Cohen et al (2018) wrth fynegi mae siawns trwy gynnal cyfweliad grŵp gyda plant gall ymddygiad newid. Mae gwastad perygl bod tuedd yn digwydd o fewn gyfweliadau, oherwydd bodau dynol yw’r ymchwilwyr nid peirannau (Bell, 2010). Dywed Cohen et al (2007) mai’r ffordd fwyaf addas o sicrhau dilysrwydd yw lleihau’r duedd gymaint a gellid, trwy egluro’r cwestiynau yn gyflawn.

Cynalwyd y diwrnod ymchwil mewn Ysgol Gynradd drefol yn Ne Cymru. Cymerwyd dau grŵp o ddysgwyr i gynnal cyfweliadau grŵp ffocws. Gall cyfweliad grŵp gyda phlant teimlo’n llai bygythiol, yn lle cyfweliad un i un. (Cohen et al 2018). Dewiswyd y dysgwyr yma ar hap, ac yna cymerwyd i stiwdio’r ysgol i gynnal y cyfweliadau, mae’r lleoliad yma yn gyfarwydd i’r dysgwyr a theimlaf byddant yn teimlo’n gyfforddus. Pwysleisiwyd Cohen et al (2018) pwysigrwydd creu amgylchedd cyfarwydd trwy ddewis lleoliad mae’r cyfranogwyr yn eu hadnabod. 

Defnyddiwyd amser gwersi i gynnal y cyfweliad. Teimlaf roedd angen i’r dysgwyr teimlo'n gyfforddus er mwyn i’r rhyngweithiad digwydd yn naturiol (Danby et al, 2011) os cymerwyd amser egwyl wrthynt bydd siawns bod y cyfranogwyr yn dangos anhapusrwydd ac amharodrwydd i gymryd rhan. Yn anffodus her â ddangoswyd ar y diwrnod oedd prin amser i gynnal cyfweliad staff, gwelwyd anhawster i drefnu amser i ryddhau’r athrawon o’u ddyletswyddau. Noda Denscombe (2014) weithiau maent bron yn amhosib trefnu amser gydag unigolion o fewn sefydliadau ffurfiol.   

Cyn penderfynu recordio’r cyfweliadau, anfonais ffurflen caniatâd (gweler Atodiad Dd). Yn yr achos yma lle gwelwyd cyfweliad yn cael ei gynnal gyda phlant, Yn ôl Bera (2018) mae angen gysylltu gyda’r rhanddeiliaid. Cymerwyd gofal wrth recordio’r cyfweliadau wrth ystyried efallai ni fydd y cyfranogwyr yn barod i’w lleisiau gael ei recordio (Bell, 2010) ac felly fe wnaeth yn siŵr i leisio i’r cyfranogwyr am y recordiad iddynt fod yn ymwybodol. Ar ôl recordio’r cyfweliadau, ddadansoddwyd y data trwy greu trawsgrifiadau ac yna codio er mwyn adnabod themâu cylchol. Noda Save The Children (2014) trwy godio maent yn galluogi’r ymchwilydd i gywasgu’r wybodaeth i themâu penodol sy’n cynorthwyo gyda’r cwestiwn ymchwil.

Dosbarthwyd holiadur (gweler Atodiad B) i staff Blwyddyn 3 a 4 ar ffurf e-bost. Cymerwyd y camau perthnasol yn ôl (Bera 2018) i ofyn y staff i lenwi’r holiadur, trwy atgoffa maent yn wirfoddol a gall tynnu nôl ar unrhyw adeg. Ymhellach, esboniwyd iddynt fod eu hatebion yn hollol ddienw, oherwydd yr hawl sydd ganddynt i anhysbysrwydd a chyfrinachedd (PCYDDS, 2017). 

Arddangoswyd her yn ystod y broses holiadur, trwy derbyn lefel isel o ymatebion. Yn ôl Coe et al (2021) gall gweld cyfraddau ymateb mor isel â 20% gyda holiaduron o fewn ymchwil. Yn dilyn derbyn ymatebion holiaduron, edrychwyd ar y data meintiol ar 'Google Forms' i weld os oedd patrwm i gael sy’n cyfuno ymatebion y cyfweliad. Er mwyn cryfhau’r fethodoleg, os bydd cyfle i ail gynnal yr ymchwil, byddaf yn profi cynnal cyfweliad staff un i un, i osgoi cymryd amser mas o egwyl nhw, ac ymdrechi i dderbyn mwy o ymatebion holiadur i gasglu mwy o ddata i ddadansoddi.

Cymerwyd camau orfodol er mwyn bod yn ymchwilydd moesegol yn ystod yr ymchwil. Cam cyntaf cymerwyd oedd llenwi mewn ffurflen foeseg, gweler Atodiad F am gopi. Er mwyn gydymffurfio gyda Chod ymarfer moeseg ac integredd ymchwil Y Brifysgol (PCYDDS, 2017). Gwelir o fewn adran H ar y Ffurflen Foeseg mae manylion o’r risgiau, a’r camau cymerwyd i leihau y risgiau yma. Gofynwyd am gyd syniad y plant cyn dechrau’r cyfweliad a chaniatad i ddefnyddio dyfais recordiad sain (BERA, 2018). Gweler Atodiad E ac Dd am e-bost danfonwyd i’r ysgol, a ffurflen caniatad gwirfoddol gwybodus cyn gynnal yr ymchil. Mae’r rhain yn cynnwys fy nghwestiwn ymchwil, pwrpas y cwestiwn, a pham rydym yn cynnal yr ymchwil. Mae BERA (2018) yn phwysleio bod yn agored cyn dechrau’r ymchwil gyda’r cyfranogywr er mwyn dangos hollol tryloywder am bwrpas yr ymchwil.
Gweithredwyd yn broffesiynol yn ystod y cyfweliadau i fabwysiadu tegwch ac ymarfer moesegol (Llywodraeth Cymru, 2015) trwy ddewis dysgwyr ar hap a sicrhau cyfle i bob dysgwr ymateb a chael ei chlywed. I gydymffurfio a’r Cod Cyngor Gweithlu Addysg (2023) dangoswyd cydraddoldeb, gonestrwydd, ac ymdrin â gwybodaeth a data mewn ffordd addas. Dywed y CGA (2023) mae angen i ymarferwyr cydnabod eu cyfrifoldeb fel model rôl, i gynnal ymddiriaeth hyder y cyhoedd yn y profesiynnau addysg, yn y gweithle a thu allan.

Gweler mae ymatebion yr holiadur yn hollol anhysbys ar Atodiad C, nid oes enwau i adnabod pwy sydd wedi ateb. Wrth ddechrau’r cyfweliad gyda’r dysgwyr esboniwyd yn glir am y data yn cael ei chadw’n ddiogel mewn ffolder, ac eglurwyd am enwau ffug neu rifau yn cael ei chofnodi nid enwau go iawn i sicrhau casglu data anhysbys a dienw (BERA, 2018). Gweler hon mewn trawsgrifiad yn Atodiad CH a D.

Esboniwyd i’r dysgwyr am yr hawl i dynnu nôl ar unrhyw adeg a does dim angen rheswm, ofynnwyd iddynt dangos bodiau bys os roeddent eisiau gadael. Dyma’r cyfle defnyddiwyd caniatâd parhaus. Pwysleisiwyd Mac Donald (2013) yr angen i addasu’r ffurf maent yn ofyn am ganiatâd parhaus, i gyd fynd gydag oedran y cyfranogwyr.

Canlyniadau a Thrafodaeth 

Bwriedir trafod y data casglwyd, a hefyd sut mae’r offer wedi cynorthwyo ateb fy nghwestiwn ymchwil “Beth yw barn staff a disgyblion Blwyddyn 3 a 4 ar hunanasesu fel strategaeth AagD?”. Casglwyd cymysgedd o ddata meintiol ac ansoddol. Gweler data ansoddol yn gwreiddio o farnau a syniadau’r cyfranogwyr, a’r data meintiol yn deillio o ymatebion yr holiadur mewn ffurf ystadegau (Creswell, 2013).

Trafodir canlyniadau’r holiadur yn gyntaf. Yn anffodus, cafwyd un cyfranogwr wedi llenwi’r holiadur mewn, trafodir y cyfyngiad yma yn gynharach gan gyfeirio at Denscombe (2021) yn mynegi’r heriau wrth ofyn i gyfranogwyr llenwi mewn amser eu hun.  Fodd bynnag, cafwyd data i’w ddadansoddi wrth edrych ar yr ymatebion a gweler Atodiad C am ganlyniadau’r holiadur. Wrth edrych ar y ddau gwestiwn gyntaf, mae’r data’n dangos maent yn cytuno’n gryf fod hunanasesu yn fuddiol i’r dysgu a defnyddiwyd ym mhob gwers. Mae hwn yn gyd fynd gyda syniadau Donaldson (2015) am osgoi defnyddio AagD fel rhan ychwanegol i’r dysgu, ond dylid cael ei weithredu ym mhob rhan o’r dysgu.   

Gweler yng nghwestiwn 3 ar Atodiad C mae’r ymateb yn cyfeirio at fantais defnyddio hunanasesu i ‘ddatblygu sgiliau hunan-fyfyrio’. Yn debyg noda’r Llywodraeth Cymru, (2010) pan fydd dysgwyr yn myfyrio ar eu lefelau dealltwriaeth, gellid defnyddio hyn i ddatblygu eu haddysgu yn y dyfodol. Ymhellach, dywed Donaldson (2015) trwy fyfyrio ar ddealltwriaeth, bydd dysgwyr yn gallu adnabod meysydd sydd angen mwy o gymorth i roi darlun cliriach o’u cynnydd. Dangosir data cwestiwn 5 bod hunanasesu yn cael ei weld fel strategaeth effeithiol iawn er mwyn AagD, mynega Jones (2005) mae hunan asesu fel offer hanfodol i AagD yn llwyddiannus.

Data diddorol gwelwyd oedd ymateb i’r amser gorau i ddysgwyr defnyddio’r strategaeth sef ‘diwedd y wers’. Trwy adfyfyrio ar ddiwedd gwers, maent yn galluogi’r athro am addysgu yn y dyfodol, i weld os oes angen addasu’r addysgu (Black, et al 2004). Yn debyg mae’r cyfranogwyr yn cyfeirio at y thema yma o fewn y cyfweliad (Tud 17, Atodiad D) trwy esbonio sut mae’n gallu helpu’r dysgwyr a’r athrawon gwybod beth i wella.

Bwriedir symud ymlaen i drafod canlyniadau’r cyfweliadau nawr. Penderfynwyd codio’r data yn ôl themâu; manteision, heriau, a strategaethau. Dywed Desncombe (2021) bod edrych am themâu tebyg o fewn nifer o gyfweliadau i weld os oes themâu sy’n codi mwy nag unwaith. Gan ddechrau gyda’r strategaethau gweler ‘Archarwyr Asesu’. Mae’r dysgwyr a’r athrawon yn codi’r strategaeth yma. Yn amlwg, strategaeth unigryw i’r ysgol yw hon ond mae’r agweddau'r strategaeth yn gyd fynd gyda gwerthuso ar ddiwedd y wers fel dywed Rosenshine, (2012) am bwysigrwydd alluogi’r dysgwyr i ddatblygu’r sgil i fyfyrio.  

Wrth symud ymlaen at heriau defnyddio’r strategaeth, gweler cwestiwn 7 yn nodi ‘amser’ fel ymateb. Gweler o fewn y cyfweliad staff mae mynegiant gan Athro 2 yn sôn am gyfyngiad amser yw’r prif beth, wrth feddwl am gynllunio gwersi, gweler maent yn esbonio mae angen yr amser i ddefnyddio’r strategaeth iddynt fod yn effeithiol.  Gweler pwyslais gan Estyn (2022) i ddarparu amser i ymarferwyr defnyddio dulliau asesu ac i alluogi amser i fyfyrio ar rain. Yn debyg mae Donaldson (2015) yn pwysleisio’r amgen i roi amser i fyfyrwyr i wella eu dysgu trwy hyrwyddo hunanasesu.

O fewn cyfweliad staff, mae ymateb diddorol gan athro 2 yn mynegi’r pryder mae disgybl yn colli hyder os maent yn gwthio gormod wrth hunanasesu. Mae Jones (2005) yn argymell adnabod y cryfderau, ac nid pwysleisio’r gwendidau oherwydd gall niweidio hunan barch y dysgwyr. Syniad sy’n codi o fewn cyfweliad plant (Tud17) yw’r teimlad o embaras os maent heb weithio at eu gorau. Ar y llaw arall mantais sy’n amlygu o fewn data’r cyfweliadau yw’r effaith magu hyder a datblygu sgiliau annibyniaeth. Dangosir gwaith Estyn (2018) yr annibyniaeth a’r berchnogaeth mae disgyblion yn datblygu dros eu gwaith wrth ddefnyddio hunanasesu. Gall hunanasesu paratoi’r dysgwyr i fod yn annibynnol mewn gwahanol gyd destunau (Rosenshine, 2012) a gweler ymateb ar dudalen 10 yn mynegi sut mae hunanasesu yn galluogi iddynt ddatblygu sgiliau annibyniaeth. 
Mantais boblogaidd o fewn y cyfweliadau oedd y mewnbwn mae’r athro yn cael am ddealltwriaeth thema neu destun penodol (tudalen 10). Noda’r Llywodraeth Cymru (2010) gall arfer AagD dangos i athrawon ble mae angen treulio mwy o amser wrth gynllunio gwaith, i sicrhau cynnydd. I gyd fynd gyda gwaith ymchwil Donaldson (2015) mae disgwyl i bob ysgol yng Nghymru i greu continwwm dysgu i bob plentyn i alluogi cynnydd ar bob lefel.

Cyfyngiad sy’n cyflwyno mewn data’r cyfweliadau yw’r diffyg sgiliau i hunanasesu neu hunan farcio. Gweler at dudalen 15 mae disgybl 2 yn mynegi diffyg sgiliau i hunan farcio yn gywir. Sonnir Black et al (2004) am bwysigrwydd dysgu plant sut i hunan farcio er mwyn iddynt ddatblygu’r sgil i farcio’n effeithiol. Yn debyg, efallai ni fydd dysgwyr yn parchu ac yn gwerthfawrogi adborth oddi wrth ddysgwyr arall neu eu hunan a fydd well ganddynt dderbyn oddi wrth athro (De Luca, et al, 2018). Gweler enghraifft o hwn gan ddisgybl 4 ar dudalen 18 trwy fynegi mae’r athro yn fwy gwybodus. Yn olaf, hoffwn drafod y thema honestrwydd o fewn y cyfweliadau. Gweler ar dudalen 13 mae'r athro 1 yn mynegi mae’r plant yn onest iawn wrth asesu gwaith eu hun trwy werthuso a defnyddio strategaeth i weld sut i wella. Dywed dysgwyr o fewn gwaith ymchwil De Luca, et al, (2018) pwysigrwydd dangos onestrwydd wrth hunan farcio.

Casgliad 

Bwriedir crynhoi’r canlyniadau a gafwyd o’r adolygiad llenyddiaeth a’r ymchwil yn yr ysgol a llunio casgliadau. Nod yr ymchwil oedd ceisio canfod beth oedd barn staff a disgyblion am ddefnyddio hunanasesu fel strategaeth AagD. Ar ôl edrych ar ddata’r holiadur a’r cyfweliadau, casglwyd prif bwyntiau sy’n helpu ateb fy nghwestiwn ymchwil;  Beth yw barn staff a disgyblion Blwyddyn 3 a 4 ar Hunanasesu fel strategaeth AagD? 

Yn ystod yr ymchwil yma, gweler manteision a chyfyngiadau defnyddio’r offer ymchwil sef; holiaduron a chyfweliadau. Sylweddolwyd manteision defnyddio’r agwedd mosaig i dderbyn llais y disgybl ac i alluogi casglu mwy o ddata (Clarke, 2005). Trwy ddefnyddio’r offer ymchwil yma, cafwyd cyfle i gasglu llawer o ddata, a derbyn ymatebion yn syth o’r cyfranogwyr mewn ffurf broffesiynol a foesegol. Er hynny i drefnu’r cyfweliadau roedd angen darganfod lleoliad addas ac amser addas i’w cynnal. Bwriedir trin holiaduron a chyfweliadau yn ofalus yn y dyfodol, gan ystyried yr heriau fel cynllunio, a threfnu amser a lleoliad, ond hefyd lefel yr ymateb.

Nodwyd nifer o fanteision darganfuwyd o fewn fy ymchwil fel; datblygu sgiliau hunan fyfyrio, datblygu annibyniaeth y dysgwyr, a magu hyder. Prif heriau a chyfyngiadau a ddangoswyd yw; diffyg amser, a diffyg sgiliau’r dysgwyr i hunanasesu’n effeithiol. Sylweddolir pwysigrwydd alluogi’r dysgwyr i fyfyrio dros eu gwaith ac i weld sut gall wella ei gwaith trwy osod targedau. Darganfuwyd un o’r prif gyfyngiadau defnyddio hunanasesu yw’r diffyg amser a’r diffyg sgiliau’r dysgwyr i farcio a gwerthuso yn llwyddiannus.  

Er mwyn datblygu fy arfer proffesiynol, bwriedir parhau i ddefnyddio amryw o ddulliau AagD i weld pa un sy’n fwyaf effeithiol yn y dosbarth wrth ymchwilio ac addysgu. Ymhellach, byddaf yn parhau i ymarfer yn foesegol gan ystyried canllawiau BERA (2018) a pholisïau PCYDDS (2017). Er mwyn ddatblygu fy ymarfer yn yr ystafell dosbarth a thu allan, bwriedir canolbwyntio ar ‘Dysgu Proffesiynol’ o fewn y safonau proffesiynol ar gyfer addysgu ac arweinyddiaeth (Llywodraeth Cymru 2017).

